text: Hun fik et våbenskjold
  12 februar 2013 kl. 17.50
  Skoleelev Emilie Lunderskov fra Aarhus havde taget med sin bror og bedsteforældre på Museum Sønderjylland i Haderslev.
  Hun skulle sætte kulør på vinterferien ved at lave sit eget våbenskjold.
  Vinterferiens tema på museet er kulør på middelalderen. Ugen igennem er der aktiviteter, der skal give børnene indblik i fortiden.
  Emilie Lunderskov fik sit eget våbenskjold med en hest.
  - Fordi jeg synes, at heste er superseje og meget flotte dyr, forklarede hun.
  